C 421/40
HU
Az Európai Unió Hivatalos Lapja
2022.11.4.
A támogatás aláírásához kapcsolódó tevékenységek ábrája 4. lépés – Jelentéstétel és kifizetések A kedvezményezettnek először be kell jelentenie a kiadást a megosztott irányítás alá tartozó támogatás tekintetében illetékes irányító hatóságnak, és a közvetlen irányítás alá tartozó támogatás tekintetében csak ezt követően igényelhet a Bizottságtól/az Ügynökségtől bármilyen kifizetést.
Az irányító hatóság tájékoztatja a kedvezményezettet arról, hogy a kiadást a megosztott irányítás keretében mikor jelentik be a Bizottságnak.
A költségeket semmilyen körülmények között sem szabad első ízben a közvetlen irányítás alá tartozó vissza nem térítendő támogatás tekintetében benyújtott kifizetési kérelemben szerepeltetni, mivel így a másik alap keretében nem lennének figyelembe vehetők.
–
A kedvezményezett/koordinátor – kizárólag azt követően, hogy az irányító hatóság bejelentette a kiadást a Bizottságnak – feltölti az eGrants rendszerbe az irányító hatóságnak benyújtott nyilatkozat egy példányát, és ezzel egyidejűleg – a közvetlenül irányított program szabályai szerint – beviszi a rendszerbe a művelet végrehajtására vonatkozó összes információt.
–
Amennyiben az illetékes engedélyezésre jogosult tisztviselő a közvetlen irányítás alá tartozó vissza nem térítendő támogatás keretében pénzügyi kimutatásokról szóló igazolást (CFS) ír elő, az ellenőr a megosztott irányítás alá tartozó kiadásokra vonatkozó könyvvizsgálói igazolásokra is támaszkodhat, amennyiben azok ugyanazokra a költségekre és azonos támogathatósági feltételekre vonatkoznak.
–
Mindkét támogatást nyújtó hatóság az alkalmazandó szabályainak megfelelően ellenőrzi a költségeket, ugyanúgy, mint a nem szinergia műveletek esetében, és amennyiben a költségeket elfogadják, a szokásos módon intézkedik a kifizetésről.